AndreaBozzo/ceres-open-data-index huggingface dataset:
Vuokatin yleiskaava

Oikeusvaikutteinen Vuokatin yleiskaava osoittaa taajaman eri alueiden käyttötarkoituksen. Yleiskaavassa kuvataan asumiseen, palveluille, työpaikoille, liikenteelle, virkistykseen ja suojeluun tarkoitetut alueet. Yleiskaava toimii yksityiskohtaisemman suunnittelun perustana.  

Vuokatin yleiskaava on laadittu Maanmittauslaitoksen maastotietokannan ja raja-aineiston pohjalta. Sotkamon kunnanvaltuusto hyväksyi Vuokatin yleiskaavan kahtena alueena 26.5.2003. Alue 1 sisältää Vuokatin vaara-alueen ja osan taajamaa ja alue 2 sisältää ranta-alueen ja siihen liittyvän osan taajamasta. Yleiskaava sai lainvoiman vuosina 2004 ja 2006. 

Sotkamon kunnalla ei ole koko kuntaa koskevaa yleiskaavaa.

Aineistoa ylläpidetään AutoCAD dwg-formaatissa. Aineiston koordinaattijärjestelmä KKJ 3 ja korkeusjärjestelmä N60.

Organization: Ulkoinen lähde: Paikkatietohakemisto
Turun kantakartta

Yksityiskohtainen maastokartta eli kantakartta (1:500-1:2000) muodostaa pohja-aineiston rakentamiselle, kaavoitus- ja kiinteistömuodostustoiminnalle, kunnallisteknisille suunnitelmille, erilaisille yksityisille kartoille sekä opas- ja teemakartoille.
Kantakartalla kuvattavia kohteita ovat kiinteistöt, rakennukset ja rakenteet, liikenneväylät, erilaiset maa- ja vesialueet, korkeustiedot, maanpäälliset johtotiedot, nimistö ja osoitteet.
Aineisto on saatavissa myös WMS-palveluna.

Organization: Ulkoinen lähde: Paikkatietohakemisto
Pyörien jakautuminen pyöräpysäkkien ulkopuolisille paikoille Turun keskusta-alueella 2020

Aineisto kuvaa pyörien jakautumista pyöräpysäkkien ulkopuolisille eli ns. epävirallisille paikoille Turun keskusta-alueella. Aineisto kerättiin syyskuussa 2020, jonka jälkeen aineistoa ei ole päivitetty. Kartoituksessa oli miniminä 3 pyörää. Koska kartoitus on tehty korona-aikana, niin pyöriä oli mahdollisesti liikkeellä tavanomaista vähemmän.

Epävirallisten pyöräpysäkkien sijainneista saa taustatietoa muun muassa siitä, mitkä voisivat tulevaisuudessa olla hyviä paikkoja pyörätelineille tai siitä, missä lisätelineille voisi olla käyttöä. Selvitys on jatkoa Turun kaupungin ja Turun AMK:n tekemille kartoituksille Turun keskusta-alueen pyöräpysäkeistä ja -telineistä.

Organization: Ulkoinen lähde: Paikkatietohakemisto
Särjen lisääntymistodennäköisyys 2007

Kartta kuvaa särjen lisääntymistodennäköisyyttä Tammisaaren saariston rannan läheisillä alueilla. Lisääntymistodennäköisyys on jaettu viiteen luokkaan jotka näkyvät kartalla eri värisinä, rantaviivaa myötäilevinä alueina.

Organization: Luonnonvarakeskus
Tuulivoimalat Suomessa 2014

Tuulivoimayhdistyksen sivuilla on kattavasti kerrottu tuulivoimasta ja tuulivoimaloiden toiminnasta tietoa. Tämä aineisto on poimittu yhdistyksen tuottamasta KML-datasta vuonna 2014.

Organization: Ulkoinen lähde: Paikkatietohakemisto
Kauniaisten ortokuva

Ortoilmakuva on lentokoneesta kohtisuoraan alaspäin otettu ilmakuva, josta on poistettu kameran kuvaprojektion ja maaston korkeusvaihteluiden aiheuttamat vääristymät. 

Resoluutio 25 cm

Kuvausvuodet: 2001, 2005, 2007, 2009, 2011, 2013, 2015 ja 2017

Organization: Ulkoinen lähde: Paikkatietohakemisto
Turun kaupungin kulttuurikuntoilureitit

Aurajoen varren kulttuurikuntoilureitit yhdistelevät kulttuuria ja liikuntaa. Poimi kulttuurikuntoilukartta mukaasi ja lähde kiireettömälle ulkoilulle. Tutustu Turun kadunkulmiin esimerkiksi ihmeiden, rakkaustarinoiden, patsaiden tai kaupunkitarinoiden kautta.

Reiteillä voit kuunnella kiehtovia tarinoita menneestä ja oppia uutta kaupungista, olitpa sitten paljasjalkainen turkulainen tai satunnainen matkailija. Kulje reittejä kävellen, juosten tai pyöräillen.

Organization: Varsinais-Suomen liitto
Päijät-Hämeen maakuntakaava

Päijät-Hämeen maakuntakaava 2014 on kokonaismaakuntakaava.

Maakuntakaava on yleispiirteinen suunnitelma maakunnan alueiden käytöstä. Siinä on esitetty maakunnan yhdyskuntarakenteen ja alueidenkäytön periaatteet sekä kehittämisen kannalta tarpeelliset alueet.

Organization: Päijät-Hämeen liitto
Satakunnan Senaatin kartasto

Senaatin kartastoksi kutsutaan Venäjän armeijan 1800-luvun lopussa ja 1900-luvun alussa suorittamien kartoitusten tuloksena syntynyttä kartastoa. Satakunnan alueen karttalehdet asemoitiin vuonna 2016 osana Satakuntaliiton ”Satakunnan tiestö 100 vuotta sitten”-projektia. Aineisto jakautuu 1:21 000 mittakaavan ja 1:42 000 mittakaavan karttalehtiin. Varsinkin 1:42 000 mittakaavan lehtien osalta aineisto on sijainniltaan paikoitellen epätarkka. Alkuperäinen Senaatin karttojen aineisto on peräisin Kansallisarkiston kartta-arkistosta.

Organization: Satakuntaliitto
Merenpohjan habitaattiluokitus Ormskärissä 2008

Habitaattikartat Ormskärin ja Pohjanpitäjänlahden alueelta. Kartat on tuotettu matemaattisen mallinnuksen avulla käyttäen fysikaalisen ympäristön tietoja (pohjan maalaji, vesipatsaan valoisuus ja merenpinnan avoimuus). Habitaatit on nimetty EEA:n EUNIS-järjestelmän mukaisesti (EUNIS taso 3 tai 4).

Kartta antaa yleispiirteisen kuvan alueen habitaateista, mutta sen perusteella ei ole mahdollista päätellä yksittäisen lajin tai habitaatin esiintymistä suurella tarkkuudella. Kartta soveltuu suunnittelun apuvälineeksi.

Organization: Suomen ympäristökeskus (Syke)
Soranoton alueet 2005

Soranotto-aineisto sisältää luonnonvaroja hyödyntävän soranoton alueet Varsinais-Suomessa. Aineisto sisältää soranottoalueet sekä tietoa myönnetyistä soranottoluvista ja niiden voimassaoloajoista. Aineisto ei sisällä tietoa jatkoluvista. Paikkatietoaineistoon on lisätty siitä selvästi puuttuva Sandön alue Life COATRA-projektin yhteydessä.

Organization: Ulkoinen lähde: Paikkatietohakemisto
Etelä-Pohjanmaan maakuntakaava 2050 yhtenäisessä tietomallissa

Etelä-Pohjanmaan maakuntakaava 2050 on kokonaismaakuntakaava, joka sisältää kaikki alueidenkäytön teemat eli aluerakenteen, liikenteen, teknisen huollon verkostojen, viherrakenteen, luonnonvarojen, energiatuotannon ja kulttuuriympäristöjen teemat sekä alueelliset kehittämisperiaatteet.

Etelä-Pohjanmaan maakuntakaava 2050 on hyväksytty maakuntavaltuustossa 16.9.2024 ja kuulutettu maankäyttö- ja rakennuslain 201 §:n mukaisesti voimaan maakuntahallituksen päätöksellä 20.12.2024.

Maakuntakaava on laadittu mittakaavassa 1:200 000.

Kaava on tässä aineistossa visualisoitu ns. HAME-mallin mukaan, joka poikkeaa hyväksytyn ja voimaan kuulutetun maakuntakaavan visualisoinnista (epliitto.fi/aluesuunnittelu-ja-liikenne/etela-pohjanmaan-maakuntakaava-2050/). Visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin.  Lisätiedot HAME-tietomallista: https://www.lounaistieto.fi/maakuntakaavat/

Organization: Etelä-Pohjanmaan liitto
Raisio-Naantali-tasoristeyshanke

Raisio-Naantali-tasoristeyshanke -karttataso on Väyläviraston Tasoristeyspalvelua varten luotu aineisto, jossa esitetään Raisio-Naantali-tasoristeyshankkeessa mukana olevat tasoristeykset. Aineisto päivittyy noin kerran viikossa ja se kattaa koko Suomen rataverkon.

Organization: Väylävirasto
Pirkanmaan maakunnallisesti arvokkaat maisema-alueet 2013

Aineisto sisältää Pirkanmaan maakunnallisesti arvokkaiden maisema-alueiden inventointitiedot. Inventointi tehtiin Pirkanmaan maakuntakaavan 2040 valmistelun yhteydessä. Selvityksestä vastasi Pirkanmaan liitto ja inventoinnin toteutti ProAgria Etelä-Suomi. Selvitysraportin inventointilomakkeissa ja liitekartossa esitetään maisema-alueen luontoarvot, rakennuskannan ikä ja maankäyttö.

Inventoinnin tavoitteena oli kartoittaa kattavasti Pirkanmaan maakunnalle tyypilliset ja ominaiset maisemalliset piirteet. Arvokkaat maisemakokonaisuudet ovat yhtenäisiä, pinta-alaltaan suuria, maisemakuvaltaan ehjiä ja sopusointuisia sekä usein vaihtelevia alueita. Maisema-alueet kuvastavat maakunnan erikoislaatua ja kertovat maakunnan kulttuuri- ja luonnonhistoriasta.

Maakunnallisten maisema-alueiden inventoinnissa tarkistettiin aluevalikoima, arvoluokka sekä rajaukset vastaamaan uudistuneita maisemanhoidon toteuttamis- ja ohjausjärjestelmiä. Inventoinneissa keskityttiin maaseudun kulttuurimaisemiin, erityisesti viljelymaisemiin ja muihin alkutuotannon synnyttämiin maisemiin. Kaupunkien tarkastelu rajattiin pois. Rakennettua ympäristöä edustavia kohteita on selvitetty erillisessä inventoinnissa ja maakuntakaavan selvityksessä.

Pirkanmaan valtakunnallisesti ja maakunnallisesti arvokkaat maisema-alueet inventoitiin samanaikaisesti vuosina 2012–2013. Valtakunnallisesti arvokkaiksi alueiksi ehdotetut alueet on esitelty erillisessä julkaisussa ja paikkatietoaineistona.

Organization: Pirkanmaan liitto
Imatran opaskartta

Opaskartta on yleistetty karttatuote, jonka ylläpitomittakaava on 1:20000. Opaskartta-aineisto kattaa koko Imatran kaupungin alueen. Imatran kaupunki on luonut ja ylläpitää opaskartta-aineistoa myös osasta Ruokolahden kunnan alueelta. Kartta sisältää mm. seuraavat tiedot: nimistö, kadut, tiet ja rautatieyhteydet, julkiset rakennukset, kerrostaloalueet, pientaloalueet, teollisuusalueet, metsä- ja pelto-alueet sekä kunnan rajat. Lisäksi kartassa on esitetty kaupunginosien nimet.  Aineistoa ylläpidetään vektorimuodossa. Ylläpito on on jatkuvaa.

Organization: Ulkoinen lähde: Paikkatietohakemisto
Suomen säähavaintoasemat 2013

Aineisto sisältää tiedon Ilmatieteen laitoksen ylläpitämien sääasemien, sadeasemien, tutkien, poijujen, mareografien ja radioluotausasemien sijainnit. Koordinaattitiedot pohjautuvat Ilmatieteen laitoksen toiminnassa olevien havaintoasemien tietoihin, jotka ovat saatavilla laitoksen internetsivuilta. Aineisto on päivitetty uuteen versioon 5.12.2013

Organization: Ulkoinen lähde: Paikkatietohakemisto
Käynnissä olevat väylähankkeet

Väyläviraston ja ELY-keskusten aktiiviset (eli käynnissä olevat) sekä alustavat (tulevat) väylien toteutushankkeet, jotka ovat joko uusinvestointeja, peruskorjaus- tai perusparannus/rakenteen parantamishankkeita. (Osuudet linjamaisia ja kohteet pistemäisiä kohteita).

Käynnissä oleviin väylähankkeisiin kuuluu seuraavat aineistot:
- Kävely- ja pyöräilyväylät (päivittyy joka päivä)
- Päällystystyöt (päivittyy joka päivä)
- Ratahankkeet
- Tiehankkeet
- Vesiväylähankkeet

Rata-, tie- ja vesiväylähankkeet päivittyvät avoimeen dataan kerran viikossa.

Organization: Väylävirasto
Vantaan kaupunkikarttaesitys

Kaupunkikarttaesitys on useasta eri kartasta koottu vaihtuvamittakaavainen karttatuote. Sitä voi loitontaa ja lähentää koko Vantaan kartasta yhden tontin kartaksi.
Tarkin taso vastaa tarkkuudeltaan asemakaavan pohjakarttaa. Tällä tasolla esitetään maastossa olevat rakennukset, rakenteet, liikenneväylät, korkeussuhteet, kiinteistörajat ja kiinteistötunnukset sekä maa- ja vesialueet nimistöineen.
Uloimmalla tarkkuustasolla esitetään koko Vantaan yleiskartta.
Väliin jäävillä tasoilla esitetään mittakaavaan sopivasti suhteutettuja osoitekartta ja opaskartta-aineistoja. 

Tietojen ajantasaisuus:
Muuttuneet tiedot taustakarttaan päivitetään lähimmille tasoille päivittäin ja muille tasoille viikoittain tai tarvittaessa.
Tasokoordinaatisto: ETRS-GK25
Korkeusjärjestelmä: N2000

Saatavissa WMS-palvelun kautta, vaatii sopimisen tiedon tuottajan kanssa.

Organization: Ulkoinen lähde: Paikkatietohakemisto
Kuhan lisääntymisaluemalli 2011

NANNUT-hankkeessa tehty kuhan pienpoikasten esiintymistä kuvaava malli Saaristomeren tutkimusalueelle. Pienpoikasten esiintymisdata kerättiin kesä-heinäkuussa käyttäen Olympia-gulf haavipyydyksiä. Mallinnusta varten poikaskartoitusten aikana mitattiin sameutta ja muita ympäristöparametreja. Aineistoon sovitettiin R- ohjelmassa (versio 2.12.1) logistinen regressiomalli, jossa sameus (alkukesän maksimiarvo) selittää kuhan pienpoikasten esiintymistä. Mallin ennuste on tehty mitatuista sameuden arvoista interpoloidulle sameuspinnalle ArcGIS:ssä. Lisätiedot mallista RKTL:n työraportissa www.nannut.fi.

Tämä aineisto sopii kuhan lisääntymisalueiden sijainnin ja laajuuden (pienpoikasten esiintymisen todennäköisyyden) tarkasteluun Saaristomeren alueella (Airisto-Velkuan kalastusalueella). Aineistoa voidaan käyttää rannikkovyöhykkeen suunnittelun, kaavoituksen yms. lisätietona, sillä lisääntymisalueiden tunteminen helpottaa osaltaan rannikkoalueen käytön suunnittelua ja suojelua.

Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Maakunnallisesti arvokkaat maisema-alueet Varsinais-Suomessa 2014

Aineisto on luokiteltu kahteen luokkaan: M-luokkaan kuuluvat ovat maakunnallisesti arvokkaita maisema-alueita ja V+M luokkaan kuuluvat alueet sellaisia, joiden sisällä osa alueesta on myös valtakunnallisesti arvokas.

Organization: Varsinais-Suomen liitto
Yleistetty asukastiheys

Yleistetty asukastiheys -aineisto on tuotettu laskemalla kullekin 250x250 m ruudulle asukasmäärän keskiarvo kaikkien yhden kilometrin säteellä sijaitsevien ruutujen asukasmääristä. Yleistetty asukasmäärä esitetään väestötiheytenä (asukasta hehtaarilla). Aineisto kattaa vuodet 1980, 1990, 2000 ja 2010. 

Aineiston otsikko: Yleistetty asukastiheys 1980. Aineiston tekninen nimi: vaesto_1km_1980
Aineiston otsikko: Yleistetty asukastiheys 1990. Aineiston tekninen nimi: vaesto_1km_1990
Aineiston otsikko: Yleistetty asukastiheys 2000. Aineiston tekninen nimi: vaesto_1km_2000
Aineiston otsikko: Yleistetty asukastiheys 2010. Aineiston tekninen nimi: vaesto_1km_2010

Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Lentogeofysikaalinen magneettinen anomaliakartta

GTK on tehnyt geofysikaalista lentomittauskartoitusta ns. matalalentomittauksena vuosina 1972-2007. Lentokorkeutena on ollut 30-40 metriä ja lentolinjojen väli on ollut pääasiassa 200 metriä. Lentolinjat kulkevat pohjoisesta etelään tai idästä länteen geologisen pääsuuntaukseen perustuen ja mittauspisteiden väli lentolinjoilla on ollut 6-50 metriä. Mitatut geofysikaaliset suureet ovat: maan magneettikenttä, maankamaran sähkömagneettinen kenttä ja luonnon gammasäteily.
Magneettisissa mittauksissa mitataan maan magneettikentän voimakkuutta (magneettivuon tiheyttä) ja mittaustuloksena saatava suure on kokonais- eli totaalimagneettikentän voimakkuus. Mittaukset on tehty vuoteen 1991 asti 1-3 protonimagnetometrilla ja vuodesta 1991 alkaen 1-2 cesium-magnetometrilla. Pääosa maapinta-alasta on lennetty kahta magnetometriä käyttäen.

Organization: Geologian tutkimuskeskus
Turun pienalueiden väkiluvut 2018

Aineisto perustuu Turun kaupungin pienaluetilastoihin vuodelta 2018. Tilastoissa olleet pienalueiden väkiluvut on visualisoitu Lounaistiedossa karttapohjaksi. Joiltain alueilta (Kupittaa, Otkantti, Rahtisatama ym.) ei ole tietoja saatavilla.

Aineisto soveltuu Turun väestöjakauman yleisluontoiseen tarkasteluun. Tarkempaa analyysiä väestöstä kullakin pienalueella voi tehdä tutkimalla Turun kaupungin alkuperäistä taulukkoaineistoa.

Organization: Ulkoinen lähde: Paikkatietohakemisto
Hanko-Hyvinkää-tasoristeyshanke

Hanko-Hyvinkää-tasoristeyshanke -karttataso on Väyläviraston Tasoristeyspalvelua varten luotu aineisto, jossa esitetään Hanko-Hyvinkää-tasoristeyshankkeessa mukana olevat tasoristeykset. Aineisto päivittyy noin kerran viikossa ja se kattaa koko Suomen rataverkon.

Organization: Väylävirasto
Hirvensalon maisema 1880, 1961 ja 2003

Aineistossa kuvataan maankäyttöä Hirvensalon saarella vuosina 1880, 1961 ja 2003. Aineisto on digitoitu vanhoilta kartoilta ja ilmakuvilta eikä se sisällä Papinsaarta. Aineiston on tuottanut Pekka Salminen Turun yliopiston maantieteen laitoksen opinnäytetyötään varten. 

Lisätietoja Pro Gradusta: Salminen, P. (2004). Hirvensalon saaren maiseman muutos.

Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Turun yliopisto
Savitaipaleen yleiskaavayhdistelmä

Savitaipaleen kunnan yleiskaavat ovat yleispiirteisiä suunnitelmia, joihin sisältyy myös kunnan osayleiskaavat ja osayleiskaavaindeksi. Yleiskaavassa varataan alueita mm. asumisen, työpaikkojen, liikenteen, luonnonsuojelun ja virkistyksen tarpeisiin. Yleiskaava esitetään kartalla, ja siihen kuuluvat lisäksi kaavamerkinnät ja -määräykset sekä kaavaselostus.

Yleiskaavoituksen tehtävä on kunnan tai sen osan yhdyskuntarakenteen ja maankäytön yleispiirteinen ohjaaminen, toimintojen sijoittaminen ja yhteen sovittaminen. Yleiskaavoituksella myös ohjataan asemakaavoitusta taajama-alueilla. Yleiskaavassa osoitetaan kunnan pitkän aikavälin maankäyttöratkaisut ja osoitetaan aluevaraukset mm. tuleville asuntoalueille, palveluille, yritystoiminnalle, liikenteelle sekä maankäyttöä rajoittavat varaukset, kuten virkistys- ja suojelu- sekä kulttuurihistoriallisesti merkittävät alueet. Yleiskaavan hyväksyy kunnanvaltuusto.

Organization: Ulkoinen lähde: Paikkatietohakemisto
Raiteiden kunnossapitoalueet

Radan eri osat pidetään käyttökelpoisina koko elinkaarensa ajan. Toimenpiteitä tehdään päällysrakenteelle (kiskoille, pölkyille, vaihteille ja tukikerrokselle), alusrakenteille, tasoristeyksille, silloille, liikenteenohjaus- ja turvalaitteille, sähkörata- ja vahvavirtalaitteille sekä maa-alueille. Raiteiden kunnossapitoalueet on jaettu 12 osaan.

Organization: Väylävirasto
Tuotanto- ja teollisuuslaitokset

Tuotanto- ja teollisuuslaitokset sisältää Tilastokeskuksen yritysrekisteriin perustuvan toimipaikka-aineiston seuraavasti: 

Tiedot: toimipaikan sijaintikoordinaatit, toimiala toimialaluokitus TOL 2008 mukaisesti kahden numeron tarkkuudella

Toimialat D2.8.III.8 INSPIRE:n mukaisesti TOL 2008 toimialoilla:
B Kaivostoiminta ja louhinta 
C Teollisuus
D Sähkö-, kaasu- ja lämpöhuolto, jäähdytysliiketoiminta 
E Vesihuolto, viemäri- ja jätevesihuolto, jätehuolto ja muu ympäristön puhtaanapito 
F Rakentaminen
H Kuljetus ja varastointi (poislukien 53 Posti- ja kuriiritoiminta)

Aineiston kattavuus: yli 10 hengen toimipaikat, joista sijaintitieto on käytettävissä
Tilastovuosi: 2019

Aineisto soveltuu teollisten toimipaikkojen sijaintien tarkasteluun. Julkaistun paikkatiedon osuus on n. 90 % tilastoaineistosta.

Tietoja käytettäessä on noudatettava yleisiä käyttöehtoja:
http://tilastokeskus.fi/org/lainsaadanto/copyright.html.

Aineistosta tarjotaan kansallisen version lisäksi INSPIRE-tietotuote.

Organization: Tilastokeskus
Liedon kulttuuriympäristön dokumentointi 2014

Aineisto sisältää Nautelankosken museon tuottaman maisemamuutosta kuvaavan pisteaineiston. Kohteista on linkki Nautelankosken sivuille kerättyihin valokuvavertailuihin. Aineisto on tuotettu Onks tääl tämmöstäki ollu? – Liedon kulttuuriympäristön dokumentointihankkeessa. Hanke päivittää ja täydentää Liedon vanhan rakennuskannan inventointiin perustuvaa tietokantaa. Hanke on saanut rahoituksen Manner-Suomen maaseudun kehittämisohjelmasta Leader-ryhmä Varsin Hyvä ry:n kautta, ja se toteutetaan Varsinais-Suomen ELY-keskuksen alueella. Aineisto on tuotettu digitoimalla kohteita QGIS-ohjelmiston avulla. Lisäksi kentällä on käyty kuvaamassa kohteita nykyaikana ja historiallisia valokuvia on etsitty arkistoista.

Organization: Ulkoinen lähde: Paikkatietohakemisto
Kuntavaalien 2012 suurimmat puolueet äänestysalueittain Varsinais-Suomessa

Aineisto sisältää tiedon kuntavaalien 2012 suurimmista puolueista ja äänestysaktiivisuudesta äänestysalueittain Varsinais-Suomessa. Aineisto on kerätty osin kuntien valmiista paikkatietoaineistoista, mutta suuri osa on myös kuvaruutudigitoitu paperikartoista ja päätelty kuntien päätösasiakirjoista. Aineiston tarkkuus vaihtelee, se soveltuu yleissilmäyskartaksi maakunnallisia äänestysalueita koskien. HUOM! Ei voi käyttää raja-aineistona muissa yhteyksissä.

Organization: Varsinais-Suomen liitto
Turun ajantasa-asemakaava

Asemakaavat ovat pohjakartalle piirrettyjä, maankäyttöä ohjaavia suunnitelmia. Asemakaavoissa osoitetaan yksityiskohtaisesti alueiden käyttötarkoitus kaavamääräyksineen ja -merkintöineen. 
Lainvoimaiset asemakaavat on yhdistetty yhdeksi aineistoksi, joka kuvaa kaavat kaavamääräyksineen koko Turun kaupungin alueelta.
Aineisto on saatavissa WMS-palveluna.

Organization: Ulkoinen lähde: Paikkatietohakemisto
Yleistetty asukastiheys 2011

Aineisto on tuotettu Yhdyskuntarakenteen seurantajärjestelmän (YKR) ruutututietoja yleistämällä. YKR-ruututiedoissa koko Suomi on jaettu 250x250 metrin ruutuihin, joihin on liitetty erilaisia ruutujen aluetta koskevia tilastotietoja, kuten väestön ja työpaikkojen määrä. Yleistetty asukasmäärä esitetään väestötiheytenä (asukasta hehtaarilla).

Aineiston otsikko: Yleistetty asukastiheys 2011. Aineiston tekninen nimi: vaesto_1km_2011

Organization: Ulkoinen lähde: Paikkatietohakemisto
Satakunnan maakuntakaavayhdistelmä yhtenäisessä tietomallissa (HAME)

Maakuntakaava on kartalla esitetty suunnitelma alueidenkäytön ja yhdyskuntarakenteen periaatteista sekä maakunnan kehittämisen kannalta tarpeellisista alueista. Maakuntakaava toimii valtakunnallisten, maakunnallisten ja seudullisten alueidenkäyttökysymysten ensisijaisena yhteen-sovittajana.

Satakunnassa on voimassa kaikki maankäyttömuodot käsittävä Satakunnan maakuntakaava (YM 2011/KHO 13.3.2013), maakunnallisesti merkittäviä tuulivoimatuotannon alueita käsittelevä Satakunnan vaihemaakuntakaava 1 (YM 2014/KHO 6.5.2016) ja turvetuotantoa, aurinkoenergian tuotantoa, terminaalitoimintojen alueita, kaupan teemaa, kulttuuriympäristöjä ja maisema-alueita käsittelevä Satakunnan vaihemaakuntakaava 2 (MV 2019, lainvoimainen. 1.7.2019). Satakunnan vaihemaakuntakaavan 2 tultua voimaan kumoutui samalla Satakunnan maakuntakaavan vastaavat merkinnät ja määräykset. Satakunnassa maakuntakaavan laatimisesta huolehtii Satakuntaliitto.

Satakunnan maakuntakaavayhdistelmä kattaa kaikki Satakunnan maakunnan alueella voimassa olevat maakuntakaavat:
Satakunnan maakuntakaava, 1:100 000
Satakunnan vaihemaakuntakaava 1, 1:200 000
Satakunnan vaihemaakuntakaava 2, 1:100 000

Satakunnan maakuntakaavojen yhdistelmä on visualisoitu HAME -tietomallin mukaan, joka poikkeaa vahvistettujen maakuntakaavojen visualisoinnista. HAME-visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin.

Organization: Satakuntaliitto
SeutuRAMAVA kaupunginosittain

Sisältää kaupunginosittain summattua tietoa rakennusmaavarannosta. SeutuRAMAVA-tiedot kaupunginosa-alueina ovat saatavilla vuodesta 2010 lähtien.
Tiedot perustuvat kuntien kanssa yhteistyössä sovittuihin laskentasääntöihin.

Ominaisuustietoina:
Kunta, aluetunnus, tilastoaluenumero/kauounginosanumero ja sen nimi, rakennusten lukumäärä, kaavayksiköiden lukumäärä, rakennusoikeus, rakennettu kerrosala, rakenteilla oleva kerrosala, laskennallinen rakennusmaavaranto, uusin ja vanhin rakennus sekä alueen kiinteistöjen pääasiallinen omistajalaji.

Aineistot ovat katseltavissa ja ladattavissa vuodesta 2014 alkaen HSY:n avoimesta karttapalvelusta https://kartta.hsy.fi. Samat aineistot ja myös aiempien vuosien aineistot ovat lisäksi saatavissa HSY:n avoimen datan -verkkosivulta www.hsy.fi/avoindata. HSY:n verkkosivuilta löytyvät myös aineiston tarkemmat tietokuvaukset.

Organization: Ulkoinen lähde: Paikkatietohakemisto
Turun keskusta-alueen julkiset pyöräpysäkit (yksityisillä mailla) 2020

Aineisto koostuu niistä Turun keskusta-alueen julkisista pyöräpysäkeistä, jotka sijaitsevat yksityisomisteisilla mailla. Pieni osa aineistosta on jätetty pois tiedon julkaisemiskiellon takia. Aineisto on kerätty kaupunginosittain touko- ja kesäkuussa 2020, jonka jälkeen aineistoa ei ole päivitetty. Aineisto sisältää pysäkkien katuosan (osoitteen), varustelajin, mallin, valmistajan, koordinaatit, telineluokan (laatuluokka), telineiden määrän, pyöräpaikkojen määrän ja huomioitavaa-kohdan.

Selvitys on jatkoa Turun kaupungin tekemälle selvitykselle kaupungin mailla sijaitsevista pyöräpysäkeistä. Näitä selvityksiä jatketaan syksyllä 2020 selvittämällä epäviralliset pyöräpysäköinnin paikat, jotka tulevaisuudessa voisivat olla hyviä paikkoja virallisille pysäkeille.

Organization: Ulkoinen lähde: Paikkatietohakemisto